
Nodau’r modiwl:

Nodau’r modiwl yma yw:

· Rhoi cyfle i fyfyrwyr ystyried posibiliadau ar gyfer strwythurau ac ystyron addysgol hollol wahanol. Defnyddir llawer o’r gwaith a wnaed yn y ddwy flynedd flaenorol i ddatblygu safbwyntiau beirniadol ar addysg ac i archwilio ffyrdd eraill o gysyniadoli. 

· Anogir myfyrwyr i feddwl yn feirniadol ac yn greadigol a rhoddir cyfle iddynt lunio ac amddiffyn eu datblygiadau addysgol newydd eu hunain.

Amcanion y modiwl:

Ar ôl cwblhau’r modwl hwn yn llwyddiannus, dylai’r myfyriwr allu dangos y gallu i:

· Gynnig beirniadaeth eang o strwythurau addysgol traddodiadol (yn cynnwys addysg, cwricwlwm, asesu, addysgeg). 

· Dangos ymwybyddiaeth feirniadol o ddamcaniaethau radical allweddol, dulliau o gysyniadoli a gweledigaethau o addysg (yn enwedig addysgeg feirniadol).

· Datblygu ymagweddau dychmygus ac arloesol ar addysg, cwricwlwm, asesu, y dosbarth a deunyddiau dysgu ac addysgu eraill.

· Trefnu eu gwybodaeth a’r hyn y maent wedi’i ddysgu drwy ddefnyddio amrywiaeth o ffynonellau gwybodaeth, gan gynnwys TGCh, a chyflwyno’u gwaith ar y lefel briodol.


Strategaeth Addysgu a Dysgu

Nod y modiwl yw cynnal cydbwysedd rhwng damcaniaeth ac ymarfer addysg drwy ystod o strategaethau. Defnyddir trafodaeth, darlith, gwaith grŵp ac astudio hunangyfeiriedig i ddiwallu'r angen hwn. Mae tiwtorialau hefyd yn rhoi cyfle i'r myfyrwyr drafod materion perthnasol ac i gael adborth unigol, ffurfiannol ynglŷn â'u gwaith a'u haseiniad.

Bydd y sesiynau ar gyfer y modiwl hwn yn cynnwys darlithoedd wyneb yn wyneb, dysgu cydamserol a gweithgareddau anghydamserol. Bydd y darlithoedd yn rhoi cyfle i fyfyrwyr ddatblygu sgiliau gwrando gofalus, adfyfyrio, crynhoi a dadansoddi. Byddant yn ymdrin â'r prif ddamcaniaethau, dadleuon a meysydd ymchwil sy'n hanfodol i'r modiwl.

Mae angen cwblhau'r tasgau a'r darllen a ddarperir er mwyn cefnogi eich gwybodaeth a'ch dealltwriaeth o'r pynciau a drafodir yn y modiwl hwn. Mae'n hanfodol bwysig bod myfyrwyr yn astudio'r darllen ac yn cwblhau'r tasgau hyn gan y byddant yn cael eu defnyddio yn y seminar/asesiad. Mae'r strategaethau yn y modiwl hwn wedi'u dewis ar y sail y byddant nid yn unig yn eich helpu i ddysgu ond yn darparu modelau ar gyfer gwahanol ddulliau dysgu.
Cynnwys Dangosol

· Foucault, gwyliadwriaeth a’r ysgol fel sefydliad ‘disgyblu’
· Yr ysgol fel ‘sefydliad cyflawn’
· Addysgu fel gweithgaredd chwyldroadol
· Y cwricwlwm radical ac arloesol
· Ystafelloedd dosbarth, addysg ac asesu radical ac arloesol
· Freire ac addysgeg y gorthrymedig / addysgeg gobaith
· ‘Addysgeg feirniadol’ a gwleidyddiaeth addysg
· Y ‘deallusyn trawsnewidiol’
· Dewisiadau eraill:   ‘No Master High or Low’
· Dewisiadau eraill:   Montessori, Steiner, Countesthorpe a Summerhill
· Portreadau o addysg mewn diwylliant poblogaidd
· Iwtopia a dystopia addysgol
 



AMSERLEN Y MODIWL 

BLOC 5
	  Wythnos​​
	Cydamserol / 
Wyneb i wyneb
	Cydamserol / 
Wyneb i wyneb
	Anghydamserol / 
Astudiaeth annibynnol

	  
       1 ​​
​​
	Trosolwg o’r modiwl a’r asesiad.​
Beth yw addysg radical? Ideologau ac Addysgeg Beirniadol
	Damcaniaethydd radical: John Holt
	​E-lyfr Cyflwyniad i Addysg Radical – adfyfyrio annibynnol (i’w gwblhau cyn y sesiwn addysgu gyntaf)​
​

	 
       2 ​​
	Damcaniaethydd radical: Paolo Freire
	Damcaniaethydd radical: John Taylor Gatto
	Addysg amgen: darlleniadau ac adfyfyriadau

	

       3 ​​
	Ysgolion Summerhill a Steiner 
	Darpariaeth addysg heblaw yn yr ysgol 
	Tiwtorialau ​​




Sylwer: Mae pob adnodd ar gyfer y sesiynau ar gael trwy Moodle  (bydd angen i chi ymgyfarwyddo gyda rhain cyn ac ar ôl pob sesiwn). Cynhelir sesiynau addysgu ar-lein trwy TEAMS








ASESIAD MODIWL:

Elfen Asesu 1 – 100%

Gwaith cwrs: Prospectws​ (5,000 words)
Paratowch brospectws ar gyfer ysgol radical.

Darllen:

[bookmark: _GoBack]Mae'n bwysig cofio eich bod yn darllen am radd mewn addysg. Y mwyaf y byddwch yn ei ddarllen, y mwyaf y bydd y cysyniadau a'r syniadau yn gwneud synnwyr i chi. Ar rai achlysuron, gofynnir i chi ddod i sesiynau ar ôl darllen deunydd – pan fydd hyn yn digwydd mae'n hanfodol bod y darlleniad hwn yn cael ei wneud.

